BG Официален вестник на Европейския съюз 171

32004D0591



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕШЕНИЕ НА КОМИСИЯТА

от 2 август 2004 година

за изменение на Решение 97/467/ЕО по отношение на включване на предприятие от Исландия за месо от дивеч, отглеждан във ферми и на предприятие от Ботсуана за месо от щраусови птици във временните списъци с предприятия от трети страни, от които държавите-членки разрешават вноса на тези продукти

(нотифицирано под номер С(2004) 2681)

(текст от значение за ЕИП)

(2004/591/ЕО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Решение 95/408/ЕО на Съвета от 22 юни 1995 г. относно условията за съставяне за преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти и двучерупчести мекотели (1), и по-специално член 2, параграф 4 от него,

като има предвид, че:

(1) Решение 97/467/ЕО на Комисията от 7 юли 1997 г. относно съставянето на временни списъци с предприятия от трети страни, от които държавите-членки разрешават вноса на заешко месо и месо от дивеч, отглеждан във ферми (2) установява временни списъци на предприятия от трети страни, от които на държавите-членки е разрешено да внасят месо от дивеч, отглеждан във ферми, от зайци и от щраусови птици.

(2) Исландия уведоми за името на предприятие, което произвежда месо от дивеч, отглеждан във ферми, за което компетентните органи удостоверяват, че то отговаря на нормите на Общността.

(3) Ботсуана уведоми за името на предприятие, което произвежда месо от щраусови птици, за което компетентните органи удостоверяват, че то отговаря на нормите на Общността.

(4) Е уместно тези предприятия да се включат в установените с Решение 97/467/ЕО списъци.

(5) Тъй като на място не е направена никаква инспекция на въпросните предприятия, уместно е за вноса от тях да не се използва съкратеният физически контрол в съответствие с Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3).

(6) Решение 97/467/ЕО следова съответно да се измени.

(7) Мерките, предвидените в настоящото решение, са в съответствие със становището на Постоянния комитет по хранителната верига и здравето на животните,

ПРИЕ НАСТОЯЩОТО РЕШЕНИЕ:

Член 1

Приложение I към Решение 97/467/ЕО се изменя в съответствие с приложение I към настоящото решение.

Член 2

Приложение II към Решение 97/467/ЕО се изменя в съответствие с приложение II към настоящото решение.

Член 3

Настоящото решение се прилага от 17 август 2004 г.

Член 4

Адресати на настоящото решение са държавите-членки.

Съставено в Брюксел на 2 август 2004 година. За Комисията David BYRNE Член на Комисията

(1) ОВ L 243, 11.10.1995 г., стр. 17. Решение, последно изменено с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33).

(2) ОВ L 199, 26.7.1997 г., стр. 57. Решение, последно изменено с Решение 2004/144/ЕО (ОВ L 47, 18.2.2004 г., стр. 33).

(3) ОВ L 24, 30.1.1998 г., стр. 9. Директива, последно изменена с Регламент (ЕО) № 882/2004 на Европейския парламент и на Съвета (ОВ L 165, 30.4.2004 г., стр. 1).

ПРИЛОЖЕНИЕ I

В приложение I се добавя следният текст:

„País: Islandia / Země: Island / Land: Island / Land: Island / Riik: Island / Χώρα: Iσλανδία / Country: Iceland / Pays: Islande / Paese: Islanda / Valsts: Islande / Šalis: Islandija / Ország: Izland / Pajjiż: Islanda / Land: Ijsland / Państwo: Islandia / País: Islandia / Krajina: Island / Država: Islandija / Maa: Islanti / Land: Island 1 2 3 4 5 6 70 Vidbot Husavik CP b, (1) b : Biungulados / Sudokopytníci / Klovbærende dyr / Paarhufer / Sõralised / Δίχηλα / Biungulates / Biongulés / Biungulati / Pārnadži / Porakanopiai / Párosujjú patások / Annimali ta' l-ifrat / Tweehoevigen / Parzystokopytne / Biungulados / Párnokopytníky / Parkljarji / Sorkkaeläimet / Klövdjur

(1) Establishment using only raw material from other approved third countries establishments for food production.“

ПРИЛОЖЕНИЕ II

В приложение II се добавя следният текст: